രാജേഷ് ബാബു കെ ശൂരനാട്

രാജേഷ് ബാബു കെ ശൂരനാട് ഒരു ഇന്ത്യൻ സംഗീത സംവിധായകനും, ചലച്ചിത്ര നിർമ്മാതാവും, തിരക്കഥാകൃത്തും ആണ്. പ്രധാനമായും മലയാളചലച്ചിത്ര വ്യവസായത്തിൽ പ്രവർത്തിക്കുന്നു.   

ആദ്യകാല ജീവിതം
കേരളത്തിലെ കൊല്ലം ജില്ലയിലെ ശൂരനാട് ഗ്രാമത്തിൽ എൻ കരുണാകരൻ നായരുടെയും വിജയലക്ഷ്മി അമ്മയുടെയും മൂന്നാമത്തെ മകനായി ജനിച്ച രാജേഷ് ബാബുവിന് തന്റെ മൂത്ത സഹോദരിമാരിൽ നിന്നാണ് പാടാൻ പ്രചോദനമുണ്ടായത്. തുടർന്ന് ശ്രീ ശൂരനാട് ഗംഗാധരന്റെ  ശിക്ഷണത്തിൽ ഏഴ് വർഷം കർണാടക സംഗീതം അഭ്യസിച്ചു. ഗംഗാധരൻ ഗുരുവിന്റെ നിർദ്ദേശപ്രകാരം സ്കൂൾ പഠനകാലത്തും ബിരുദപഠനകാലത്തും സംഗീത കച്ചേരികളിലും ഗാനമേളകളിലും സജീവമായിരുന്നു. നാഗ്പൂർ സർവ്വകലാശാലയിൽ നിന്ന് ഹ്യൂമൻ റിസോഴ്‌സ് മാനേജ്‌മെന്റിൽ ബിരുദാനന്തര ബിരുദം നേടിയ രാജേഷ് ബാബു അതിനുശേഷം പതിനഞ്ച് വർഷത്തോളം വിവിധ മേഖലകളിൽ എച്ച്ആർ പ്രൊഫഷണലായി ജോലി ചെയ്തു, തുടർന്ന് രണ്ട് വർഷത്തോളം സംരംഭകനായി പ്രവർത്തിച്ച് 2015ൽ മലയാള സിനിമയിലേക്ക് പ്രവേശിച്ചു   

ഔദ്യോഗികജീവിതം
റീട്ടെയിൽ, ഹോസ്പിറ്റാലിറ്റി, ഐടി, മാനുഫാക്ചറിംഗ്, സർവീസ് ഇൻഡസ്ട്രീസ് തുടങ്ങിയ വിവിധ മേഖലകളിൽ പതിനഞ്ച് വർഷത്തെ പ്രവർത്തന പരിചയത്തിന് ശേഷം "ടേക്ക് ഇറ്റ് ഈസി" എന്ന മലയാളം ചിത്രത്തിന് തിരക്കഥയെഴുതികൊണ്ടാണ് രാജേഷ് ബാബു സിനിമാ രംഗത്തേക്ക് പ്രവേശിക്കുന്നത്.   തന്റെ വ്യക്തിജീവിതത്തെയും ഔദ്യോഗികജീവിതത്തെയും അടിസ്ഥാനമാക്കിയാണ് സിനിമയുടെ തിരക്കഥ എഴുതിയത്. എച്ച്ആർ മാനേജ്‌മെന്റിൽ സാധാരണയായി പരിശീലിക്കുന്ന ന്യൂറോ-ലിംഗ്വിസ്റ്റിക് പ്രോഗ്രാമിംഗ് , ഇമോഷണൽ ഇന്റലിജൻസ്, റിലേഷൻഷിപ്പ് മാനേജ്‌മെന്റ് ടെക്‌നിക്‌സ്, ട്രാൻസാക്ഷണൽ അനാലിസിസ് തുടങ്ങിയ വിവിധ മാനേജ്‌മെന്റ് രീതികൾ ഉപയോഗിച്ച് സ്വന്തം ജീവിതം ഫിക്ഷനലൈസ് ചെയ്താണ് ടേക്ക് ഇറ്റ് ഈസിയുടെ തിരക്കഥ എഴുതിയത്. "ടേക്ക് ഇറ്റ് ഈസി" എന്ന സിനിമയുടെ പോസ്റ്റ്-പ്രൊഡക്ഷൻ ജോലികൾക്കിടെ, സിനിമാ മേഖലയിലെ പല പ്രമുഖരെയും അദ്ദേഹം കണ്ടുമുട്ടി.  

കേരള രൂപീകരണത്തിന്റെ വജ്രജൂബിലി ആഘോഷിക്കുന്നതിനായി 2016 നവംബർ 1 ന് കേരളത്തിന് സമർപ്പിച്ച പ്രശസ്ത കവി ശ്രീ പി.കെ. ഗോപി രചിച്ച ചന്ദനം സുഗന്ധമേകിയ സുന്ദരോദയകേരളം എന്ന ഗാനം ചിട്ടപ്പെടുത്തിയത് രാജേഷ് ബാബുവാണ്. കേരളത്തിലെ എല്ലാ പരമ്പരാഗത കലാരൂപങ്ങളും ഉൾപ്പെടുത്തി നൂറിലധികം കലാകാരന്മാർ ചേർന്ന് അവതരിപ്പിച്ച ഈ ഗാനം ആലപിച്ചത് പത്തു ചലച്ചിത്ര പിന്നണിഗായകരാണ്.   അതിനിടയിൽ, രാജേഷ് ബാബു മറ്റൊരു സംഗീതജ്ഞനായ ഷിംജിത്ത് ശിവനുമായി ചേർന്ന് മട്ടാഞ്ചേരി എന്ന മലയാള സിനിമക്ക് വേണ്ടി ഗാനങ്ങൾ ചിട്ടപ്പെടുത്തി. തുടർന്ന്, സംഗീതസംവിധായക-ദ്വയമായി, ശ്രീഹള്ളി, തുടങ്ങിയ ചിത്രങ്ങൾക്ക് അദ്ദേഹം സംഗീതം നൽകി. കൂടാതെ ഇത്തിരിവെട്ടം, വെള്ളരിപ്രാവുകൾ എന്ന ചിത്രങ്ങള്ക്കും സംഗീതം നൽകി. അതിനുശേഷം പ്രശസ്ത സംവിധായകൻ ഷാജൂൺ കാര്യാലിന്റെ നേതൃത്വത്തിൽ ഉള്ള ഫസ്റ്റ് ക്ലാപ് എന്ന സിനിമാ സംഘടന നിർമ്മിച്ച പുള്ള് എന്ന സിനിമയ്ക്ക് വേണ്ടി രാജേഷ് ബാബുവും ഷിംജിത്തും ചേർന്ന് ഗാനങ്ങളും പശ്ചാത്തല സംഗീതവും ചിട്ടപ്പെടുത്തി. "പുള്ളു" നിരവധി അന്താരാഷ്ട്ര ചലച്ചിത്രമേളകളിൽ നിരവധി പുരസ്കാരങ്ങളും അംഗീകാരങ്ങളും നേടിയിട്ടുണ്ട്.   2020-2023 കാലയളവിൽ. രാജേഷ് ബാബു പെർഫ്യൂം ഹെർ ഫ്രാഗ്രൻസ്, ബൈനറി, ഴ എന്നീ മലയാള ചിത്രങ്ങൾ നിർമ്മിക്കുകയും സംഗീത സംവിധാനം നിർവഹിക്കുകയും ചെയ്തു. പെർഫ്യൂം- ഹെർ ഫ്രാഗ്രൻസ് എന്ന സിനിമയ്ക്ക് വേണ്ടി രാജേഷ് ബാബു ചിട്ടപ്പെടുത്തിയ "നീലവാനം താലമേന്തി," "ശരിയേത് തെറ്റേതി വഴിയിൽ " എന്നീ ഗാനങ്ങൾ ആലപിച്ചതിന് പിന്നണി ഗായകരായ കെ. എസ്. ചിത്രയ്ക്കും പി. കെ. സുനിൽകുമാറിനും 2020ലെ മികച്ച  പിന്നണിഗായകർക്കുള്ള ഫിലിം ക്രിട്ടിക്സ് അസോസിയേഷൻ അവാർഡുകൾ ലഭിക്കുകയുണ്ടായി. പെർഫ്യൂം ഹെർ ഫ്രാഗ്രൻസ് എന്ന ചിത്രത്തിലെ "നീലവാനം താലമേന്തി" എന്ന ഗാനം കോവിഡ് പാൻഡെമിക് സമയത്ത് പുറത്തിറങ്ങിയ അഞ്ച് മികച്ച ഗാനങ്ങളിൽ ഒന്നായി മലയാള മനോരമ റേറ്റ് ചെയ്യുകയും ചെയ്തു.     രാജേഷ് ബാബു നിർമ്മിച്ച് 26 മെയ് 2023 ന് റിലീസ് ചെയ്ത "ബൈനറി" എന്ന ചിത്രം നിരൂപക പ്രശംസ പിടിച്ചു പറ്റിയെങ്കിലും തിയേറ്ററുകളിൽ ശരാശരി വിജയമാണ് നേടിയത്... IMDB യും ബുക്ക് മൈ ഷോയും ടൈംസ് ഓഫ് ഇന്ത്യ മലയാള മനോരമ തുടങ്ങിയ മാധ്യമങ്ങളും മികച്ച റേറ്റിംഗ് ആണ് ചിത്രത്തിന് നൽകിയത്.     ബൈനറിയിലെ പ്രധാന താരങ്ങൾ സിനിമയുടെ പ്രമോഷൻ ജോലികളിൽ നിന്ന് വിട്ടുനിന്നത് സംബന്ധിച്ച് രാജേഷ് ബാബു നടത്തിയ പരാമർശം മാധ്യമങ്ങളിലും സമൂഹമാധ്യമങ്ങളിലും വിവാദമായിരുന്നു.      

 ഫിലിമോഗ്രാഫി 
 വർഷം  സിനിമ  സംവിധാനം  കുറിപ്പുകൾ 2016  ടേക്ക് ഇറ്റ് ഈസി     എ കെ സത്താർ  തിരക്കഥ & സംഗീതം  2017  ശ്രീഹള്ളി    സച്ചിൻ രാജ്  സംഗീതം & പശ്ചാത്തലസംഗീതം 2017  മട്ടാഞ്ചേരി   ജയേഷ് മൈനാഗപള്ളി  സംഗീതം 2017  ഇത്തിരിവെട്ടം  മധു എലത്തൂർ  സംഗീതം 2018  വെള്ളരിപ്രാവുകൾ   നിധീഷ് കെ നായർ  സംഗീതം 2019  ഒരു പപ്പടവട പ്രേമം    സായിർ പത്താൻ  സംഗീതം & പശ്ചാത്തലസംഗീതം 2019  കാക്കപ്പൊന്ന്  ദിനേശ് ഗോപാൽ  പശ്ചാത്തലസംഗീതം 2019  പുള്ള്   ഫസ്റ്റ് ക്ലാപ്പ്  സംഗീതം & പശ്ചാത്തലസംഗീതം 2020  പ്രണയാമൃതം  പി കെ രാധാകൃഷ്ണൻ  പശ്ചാത്തലസംഗീതം 2021  ആനന്ദകല്യാണം   പി സി സുധീർ  സംഗീതം & പശ്ചാത്തലസംഗീതം 2021  പെർഫ്യൂം ഹെർ ഫ്രാഗ്രൻസ്    ഹരിദാസ്  നിർമാണം, സംഗീതം & പശ്ചാത്തലസംഗീതം 2023  ബൈനറി 2023    ജാസിക് അലി  നിർമാണം, സംഗീതം & പശ്ചാത്തലസംഗീതം 2024  ഴ 2024     ഗിരീഷ് പി സി പാലം  നിർമാണം, സംഗീതം & പശ്ചാത്തലസംഗീതം 2023  ബെല്ലും ബ്രേക്കും    പി സി സുധീർ  സംഗീതം 2023  രണ്ടാം മുഖം    കൃഷ്ണജിത്ത് എസ് വിജയൻ  സംഗീതം & പശ്ചാത്തല സംഗീതം 2023  മീനാക്ഷി    മുരളി മോഹൻ  സംഗീതം & പശ്ചാത്തലസംഗീതം 2023  ബ്ലഡ്‌ മൂൺ   സജി ലൂക്കോസ്  സംഗീതം & പശ്ചാത്തല സംഗീതം 

ബാഹ്യ ലിങ്കുകൾ

 രാജേഷ് ബാബു M3DB 
 Apple Music/Rajesh Babu K Sooranad
 Spotify/Rajesh Babu K Sooranad
 Amazon Music/Rajesh Babu K Sooranad
 Jiosaavn/Rajesh Babu K Sooranad
 Shazam/Rajesh Babu K Sooranad
 Rajesh Babu K Sooranad on Facebook

അവലംബങ്ങൾ